วีกลีไอดอล

วีกลีไอดอล  (Weekly Idol; 주간 아이돌) เป็นรายการวาไรตี้โชว์ของประเทศเกาหลีใต้ ออกอากาศทุกวันพุธ เวลา 17:00 นาฬิกา (ตามเวลาประเทศเกาหลี) ทางสถานีโทรทัศน์ระบบเคเบิลทีวี MBC Every1 เป็นรายการประเภทวาไรตี้โชว์ที่ออกอากาศผ่านโทรทัศน์ระบบเคเบิลทีวีของเกาหลีใต้ที่ได้รับความนิยมและออกอากาศมาเป็นระยะเวลานานรายการหนึ่งด้วย
ซีซั่นแรกของรายการได้นักแสดงตลก ช็อง ฮย็อง-ดน และศิลปินเพลงแร็ป เดฟคอน (Defconn) เป็นพิธีกรรายการ  ก่อนที่วันที่ 22 กุมภาพันธ์ 2018 ทางสถานีโทรทัศน์ ได้ประกาศว่าทั้งคู่จะถอนตัวจากรายการ 
ต่อมารายการได้ประกาศว่า อดีตนักร้องฮิปฮอปวง Roo'Ra อี ซังมิน และสองนักแสดงตลก ยู เซยุน และ คิม ชิน-ย็อง จะมาเป็นพิธีกรรายการในซีซั่นที่ 2 โดยจะเริ่มออกอากาศในวันที่ 11 เมษายน 2018 
ในวันที่ 21 พฤศจิกายน 2018 รายการได้ประกาศว่า 3 พิธีกร (อี ซังมิน, ยู เซยุน, คิม ชิน-ย็อง) จะออกจากรายการ รวมถึงทีมโปรดิวเซอร์หลักและทีมงาน ก็จะมีการเปลี่ยนแปลงด้วย 
วันที่ 18 ธันวาคม 2018 รายการได้ประกาศว่า สองนักแสดงตลก นัม ชางฮี และ โช เซโฮ รวมถึง ฮวัง ควัง-ฮี นักร้อง-นักแสดง วง ZE:A จะมารับหน้าที่พิธีกรรายการในซีซั่นที่ 3 ของรายการ โดยเริ่มออกาอากาศในวันที่ 9 มกราคม 2019

**การออกอากาศ**

**รูปแบบช่วงของรายการ**
รายการประกอบไปด้วย 2 ช่วงหลักได้แก่- Weekly Idolเป็นช่วงที่พิธีกรสมทบกับพิธีกรหลักเล่นเกมกันเพื่อผู้ชนะรับรางวัลหรือผู้แพ้ถูกลงโทษโดยมีการเปลี่ยนช่วงของรายการตามเวลาดังนี้
** Real Chart! Idol Self-Ranking – เป็นช่วงที่รายการจะออกไปสอบถามศิลปินด้วยกันเองให้จัดอันดับตามหัวข้อที่ได้กำหนดไว้ แล้วนำมาจัดเป็นอันดับของแต่ละหัวข้อนั้น ๆ ไป ปัจจุบันได้ยกเลิกช่วงนี้ไปแล้ว 
** I Wonder If You Know – ในช่วงแรกเป็นช่วงที่พิธีกรหลักและพิธีกรสมทบ แบ่งทีมกันแข่งขันตอบคำถามเกี่ยวกับศิลปินเกาหลีโดยผู้ชนะจะได้รางวัลเป็นอาหารที่ตนเองต้องการ ก่อนที่ภายหลังจะเปลี่ยนเป็นช่วงที่พิธีกรสมทบแข่งกันเอง ปัจจุบันได้ยกเลิกช่วงนี้ไปแล้ว
** Weekly Food Tasting – เป็นช่วงที่ให้พิธีกรสมทบแข่งกันทำภารกิจเพื่อรับอาหารเป็นรางวัล ปัจจุบันได้ยกเลิกช่วงนี้ไปแล้ว
** Idols are the Best! – เริ่มแรกนั้นช่วง Idols are the Best! จะให้พิธีกรสมทบและพิธีกรหลักแบ่งทีมแข่งขันกันทำภารกิจเพื่อแย่งรางวัลกัน ภายหลังที่ช็อง ฮย็อง-ดน กลับเข้ามาทำรายการจึงมีการเปลี่ยนแปลงให้พิธีกรสมทบแข่งขันกันเอง ปัจจุบันได้ยกเลิกช่วงนี้ไปแล้ว
** What's Your Name?, The Mask Idol (ปัจจุบัน) – เป็นช่วงที่แขกรับเชิญซึ่งปิดหน้ากากไว้ โดยที่พิธีกรหลักเองก็ไม่ทราบว่าคือใคร แข่งขันกันโดยในแต่ละสัปดาห์จะหาผู้ชนะเพื่อได้เปิดหน้ากากออกมาและได้เวลาออกอากาศคนเดียวสำหรับแนะนำตัวเอง/วง/สมาชิกวง/ผลงาน- Idol of the Weekเป็นช่วงที่เชิญศิลปินมาเป็นแขกรับเชิญของรายการประจำสัปดาห์ ศิลปินกลุ่มแรกที่เป็นแขกรับเชิญของการคือวง อินฟินิต ในมีช่วงนี้จะมีช่วงย่อยอีกได้แก่
** Random Play Dance – เป็นช่วงที่ ทีมงานรายการ จะเปิดเพลงของแขกรับเชิญ ด้วยวิธีการสุ่มช่วงหนึ่งของเพลงและเปลี่ยนไปช่วงหนึ่งของอีกเพลง ซึ่งศิลปินที่ร่วมรายการ จะต้องเต้นให้ถูกต้องตามท่อนนั้น ๆ
** Profile Verification/Rewritten Profile – เป็นช่วงที่พิธีกร จะทำการตรวจสอบประวัติส่วนตัว, ความสามารถ รวมถึงข่าวลือของแขกรับเชิญ
** Win Against Idol – เป็นช่วงที่แขกรับเชิญ จะต้องเล่นเกมเป็นแข่งกับทีมพิธีกร หากแขกรับเชิญสามารถชนะทีมพิธีกรจะได้รับรางวัลพิเศษ และทีมที่ชนะสามารถลงโทษทีมที่แพ้ได้ (ส่วนมากจะเป็นทีมพิธีกรที่แพ้และโดนบทลงโทษ)
** Grill Idol – เป็นช่วงที่แขกรับเชิญจะต้องตอบคำถามจากกระดานที่กำหนด หากแขกรับเชิญสามารถตอบคำถามได้ จะได้รับเนื้อวัวฮันอูย่างเป็นรางวัลในการตอบคำถามถูกต้อง
** Idol Call Center – เป็นช่วงที่ 1 สัปดาห์ก่อนแขกรับเชิญจะเข้าร่วมถ่ายทำ รายการจะเปิดศูนย์รับสายพิเศษให้แฟนคลับของแขกรับเชิญสามารถฝากข้อความถึงแขกรับเชิญหรือต้องการให้แขกรับเชิญแข่งขันกันได้
** 99 Seconds Challenge – เป็นช่วงที่แขกรับเชิญ จะต้องช่วยกันทำภารกิจให้สำเร็จ ภายในเวลา 99 วินาที หากล้มเหลว จะต้องเลือกบทลงโทษจากป้ายที่แขกรับเชิญได้เขียนกันไว้ โดนจะร่วมกันโหวตเลือกผู้ที่ต้องรับบทลงโทษนั้นก่อนการเปิดป้าย
** Double-speed Dance Challenge – เป็นช่วงที่จะให้แขกรับเชิญ เต้นเพลงของตัวเองในความเร็ว 2 เท่า โดยวงแรกที่ได้เริ่มคอนเทนต์นี้คือ จีเฟรนด์ และเป็นหนึ่งในคอนเทนต์ที่ได้รับความนิยมเป็นอย่างมาก
** This Corner's Star Is Me – เป็นช่วงที่แขกรับเชิญ เสนอสิ่งที่ตนเอง ถนัด/เชี่ยวชาญ ที่สุดมาท้าลองกับสมาชิกในวง/แขกรับเชิญท่านอื่น ๆ เพื่อเป็นการพิสูจน์ว่าตนถนัด/เชี่ยวชาญ ในสิ่งที่ตัวเองเสนอมาหรือไม่
** Magic Choreography – เป็นช่วงที่แขกรับเชิญ จะต้องเต้นท่าเต้นของเพลงตัวเอง ประกอบเพลงอีกเพลงหนึ่งที่ไม่ใช่เพลงที่ตัวเองเต้น ยกตัวอย่างเช่น อีเอ็กซ์ไอดี จะต้องเต้นเพลง Hot Pink ในเพลง Mr. Mr. ของ เกิรลส์เจเนอเรชั่น หรือ เซเวนทีน จะต้องเต้นเพลง Very Nice ในเพลง Up and Down ของ อีเอ็กซ์ไอดี เป็นต้น
** Roller Coaster Dance – เป็นช่วงที่แขกรับเชิญ จะต้องเต้นเพลงของตัวเอง ในความเร็วที่เปลี่ยนแปลงตลอดทั้งเพลง (ประมาณความเร็ว 0.5-2 เท่าของเพลง)
ในแต่ละสัปดาห์ รูปแบบของรายการในช่วง Idol of the Week จะมีอย่างน้อย 1 - 3 คอนเทนต์
ทุกสัปดาห์สุดท้ายของปี จะมีการออกอากาศเทปพิเศษ Weekly Idol Award เป็นประจำทุกปีในการออกอากาศสัปดาห์สุดท้ายของปี โดยมีการประกาศรางวัลต่าง ๆ โดยคัดเลือกผู้ได้รับรางวัลจากศิลปินที่ออกรายการในปีนั้น ๆ โดยครั้งล่าสุดเมื่อปีสัปดาห์สุดท้ายของปี 2017 ได้ทำการถ่ายทำนอกสตูดิโอประจำของรายการ

**พิธีกร**

**พิธีกรหลัก**

**ปัจจุบัน**
 ฮวัง ควัง-ฮี (ตอนที่ 389 - ปัจจุบัน)
*อึนฮยอก (ซูเปอร์จูเนียร์) (ตอนที่ 456 - ปัจจุบัน)

**อดีตพิธีกร**
 ช็อง ฮย็อง-ดน13 (ตอนที่ 1 – 226 , 271 - 348)- เดฟคอน (Defconn) (ตอนที่ 1 - 348)- ฮีช็อล (ซูเปอร์จูเนียร์)2 (ตอนที่ 229 - 230, 245 - 270, 275, 300)- ฮานิ (อีเอ็กซ์ไอดี)2 (ตอนที่ 245 - 270, 275, 300)- อี ซังมิน (ตอนที่ 350 - 384)- ยู เซยุน (ตอนที่ 350 -384)- คิม ชิน-ย็อง (ตอนที่ 350 - 384)
*โช เซโฮ (ตอนที่ 389 - 446)
*นัม ชังฮี (ตอนที่ 389 - 446)
หมายเหตุ
1 – ช็อง ฮย็อง-ดน ได้ประกาศพักงานในวงการบันเทิงทั้งหมด เนื่องจากปัญหาทางด้านสุขภาพ2 – ฮีช็อล (ซูเปอร์จูเนียร์) และ ฮานิ (อีเอ็กซ์ไอดี) จะเป็นพิธีกรหลักแทน ช็อง ฮย็อง-ดน จนกว่าอาการของเขาจะหาย3 – ในวันที่ 12 กันยายน FNC Entertainment ต้นสังกัดของ ช็อง ฮย็อง-ดน ได้ประกาศว่า "จองฮยองดนวางแผนที่จะกลับรายการ วีกลีไอดอล แต่รายการอื่นๆอย่าง อินฟินิตี้ ชาเลนจ์ ยังไม่ได้ทำการยืนยัน"
โดยโปรดิวเซอร์ของวีกลีไอดอลได้กล่าวว่า "เขาจะกลับมารายการในวันที่ 5 ตุลาคม"

**พิธีกรสมทบ**

**อดีตพิธีกรสมทบ**


**พิธีกรรับเชิญ**
ในบางครั้ง ช็อน ฮย็อง-ดน และเดฟคอน จะเป็นแขกรับเชิญเองในนาม "Hyungdon and Daejun" โดยเชิญศิลปินดารามาเป็นพิธีกรแทนทั้งคู่- ฮาฮา (ตอนที่ 45)- ฮโยลิน และ |โซยู (ซิสตาร์) (ตอนที่ 45)- ลิซซี (อาฟเตอร์สคูล) (ตอนที่ 52–53)- คิม ซ็อง-กยู และ โฮยา (อินฟินิต) (ตอนที่ 64)- คว็อน โซ-ฮย็อน (ตอนที่ 75, 84)

**พิธีกรรับเชิญพิเศษ**
สืบเนื่องจากการประกาศพักงานเนื่องจากอาการป่วยของ ช็อง ฮย็อง-ดน พักงานตั้งแต่ตอนที่ 227 รายการจึงใช้ระบบพิธีกรจากศิลปินที่มีความสนิทสนมกับ ฮย็อง-ดน มาเป็นพิธีกรพิเศษคู่กับ เดฟคอน ประจำรายการในแต่ละสัปดาห์- คิม ซ็อง-กยู (อินฟินิต) (ตอนที่ 227–228)- ฮีช็อล (ซูเปอร์จูเนียร์) (ตอนที่ 229–230)- ยุน โบ-มี (เอพิงก์) (ตอนที่ 231, 243–244)- ซันนี่ (เกิลส์เจเนอเรชัน) (ตอนที่ 232–233)- อีทึก (ซูเปอร์จูเนียร์) (ตอนที่ 234–235)- ช็อง ยง-ฮวา (ซีเอ็นบลู) (ตอนที่ 236, 238)- แอนดี้ (ชินฮวา) (ตอนที่ 237)- ยุน ดูจุน (บีสต์) (ตอนที่ 239–240)- เค.วิล (K.Will) (ตอนที่ 241–242)

**รายชื่อแขกรับเชิญ**

**ซีซั่น 1**

**2011**

**2012**

**2013**

**2014**

**2015**

**2016**

**2017**

**2018**
-->

**ซีซั่น 2**

**2018**

**2019**

**ซีซั่น 3**

**2019**

**อ้างอิง**

**แหล่งข้อมูลอื่น**
  MBC every1 "Weekly Idol" homepage date=2016-03-25  
หมวดหมู่:รายการโทรทัศน์เกาหลีใต้